Santarcangelo di Romagna

Santarcangelo di Romagna estas komunumo de Italio. Ĝi situas en la nord-okcidento de provinco Rimini, ĉe riveroj Usa kaj Marecchia.

La nomo de la urbo signifas sankta ĉefanĝelo de Romanjo; ĝia patrono estas la ĉefangelo Sankta Mikaelo. Pro sia bone konservita historia centro surmonteta la urbo estas grava turismejo.

Ĉiujare julie tie okazas la teatra festivalo Santarcangelo dei Teatri.

El Santarcangelo devenis papo Klemento la 14-a. La urbo honore al li starigis grandan arkon (arco Ganganelli, laŭ la civila nomo de la papo) ĉe la ĉefa placo.

 Historia Centro 
La historia centro de la urbo situas sur kaj ĉirkaŭ la monteto monte Giove (jupitera monto), kies pinton (ĉe placo Piazzetta Galassi) ornamas la "Urba Turo" (Torre Civica), nomata ankaŭ sonorilturo. La nuna turo, brika, 24 metrojn alta, ekestis en 1893, post kiam falis antaŭa turo; de tiu oni transprenis feran figuron de S-ta Mikaelo.

Sur la suda flanko de la monteto staras la kastelo Rocca Malatestiana, kies unuan turon kredeble konstruis Carlo Malatesta en 1386, kvankam jam antaŭe estas mencio pri iu "chastrum sancti archangeli" (kastelo de la sankta ĉefanĝelo).

300ra|dekstra|eta|Santarcangelo di Romagna

 Esperanto 
La granda placo antaŭ la stacidomo de Santarcangelo nomiĝas Piazzale Esperanto.

En Santarcangelo, en 1939, naskiĝis la poeto Nicolino Rossi.
neniu|400ra|Esperanto-Placo)

Kategorio:Komunumoj de Italio
Kategorio:Komunumoj de Emilio-Romanjo
Kategorio:Komunumoj de Provinco Rimini
Kategorio:ZEO